Viborger Samler, 1845-02-13
Hr. Generalkrigscommissair v. Riegels, der i flere Retninger har lagt sine patriotiske Bestræbelser for Dagen, har i en egen Opsats i Have-Avisen, der udgives af det practiske Haveselskab for Jylland, Fyen og Hertugdømmet Slesvig og redigeres af Hr. N. Kjærbølling, talt et Ord i rette Tid om den liden Sands, der endnu findes hos Landmanden for Haveculturen. Vi tillade os deraf at udhæve Følgende: Vi finde endnu altfor mange Haver uden Frugttræer, altfor mange Gaarde og Huse uden Haver, og dog har var Landalmue en Tid, der nok kunde levne den saameget, at den viser at forstaae en fornuftigere og gavnligere Anvendelse af dens heldige Kaar, end den en ufornuftig og skadelig Luxus i Klæder, og forbrugen af fremmede Producter giver. Hvad vidner vel bedre om en glædelig Velstand paa Landet, end Præget af at man vil boe bedre og hyggeligere; at man vil forskjønne sin nærmeste Omgivelse og forskaffe sig de Nydelser, Landet skjænker fremfor Kjøbstaden, og som man med faa Udgifter og eget Arbeide kan tilveiebringe, Gives der da intet bedre og nærmere Krydderie paa den vante Grød og Mælk og Mælk og Grød, end Kaffe, Punsch og Brændeviin, Hvad mene I, kjære Landmænd, om god Frugt i Eder Huus hele Vinteren; om en god og vel tilberedt Most, der holder sig uden at blive suur, om at lædske og vederqvæge Eder ved skjønne store Jordbær, Ribs, Stikkelsbærd og Solbær, samt de mange fortræffelige Drikke, som vi skulle lære Eder deraf at tilberede, og som er langt bedre end baade Brændeviin og Punsch, Hvad mene J. Huusmødre om de skjønne Blomster, som i med Lethed kunne dyrke i Eders Haver, og hvormed J kunne pryde Eder selv og Eders Huse, samt vise Eders Naboer og de Veifarende, at her boe Folk, der forstaae at finde Blomsterne skjønnere end Skarntyder, Nelder, og Tidsler, Alle disse Behageligheder kunne J. som Medlemmer af Haveselskabet, efterhaanden faae for 2 Rbd. aarlig; og ville J have dem, uden at være Medlemmer af Selskabet, saa kunne J søge dem hos Handelsgartnerne; ja, hvad endnu bedre er: J kunne med liden Umage lære, selv at opelske dem, og da gjøre de Eder endnu langt større Fornøielse! Der tales og skrives saa Meget om at Bonden er trykket og tilsidesat, men var dette Tilfældet, mon det da ikke være Bonden selv, der tilsidesætter sig Glæder sig ikke Enhver ved at see den dristige og ordentlige Bondes Velstand og de Beviser, han giver paa, at han forstaaer godt at anvende den 2 Ja! opmuntres han ikke paa alle Maader til gavnlig Oplysning og til at vise sig Udmærkelse værdig, De mange hæderlige Mænd af den slesvigske Bondestand, der ere Medlemmer af vort Haveselskab, der med deres Familie komme her i Haven, (Haven paa Snoghøi) og ved Selskabets Generalforsamling, klage vist ikke over Tilsidesættelse, men de vise ogsaa, at der gives noget Bedre for den oplyste Bonde, end at sidde i Kroen og rive ned paa Regjering og Embedsmænd, de vise, at de have Sands for noget Ædlere og Skjønnere, end at nedværdige sig under Dyret ved Drukkenskab og Fylderie: de kjøre 6-8 Miil hertil, for at see Haven og for at tilbringe en glad Dagi et Selskab gjennem alle Stænder, hvor de fælles Jnteresser gjøre Alle lige, og hvor man en heel Dag fryder sig, uden at bryde sig om den fordærvelige Politik, der skaber og nærer Utilfredshed, der bringer Tvededragt og Uenighed imellem Mennesker, som skulle være kjærlige Brødre, og Alle arbeide til et fælleds Maal: Fødelandets Cultur og Forskjønnelse.